system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Safari (browser)?
assistant
Safari este un browser web realizat de firma Apple pentru sistemul său de operare Mac OS X, dar și pentru MS Windows. Este browserul inclus pe platforma de operare Mac OS X v10.3 (Panther) și în versiunile mai noi. Safari este al patrulea browser ca număr de utilizatori , având  o cotă de piață de 3.9 % din totalul utilizatorilor de internet .

Safari se bazează pe navigarea prin file, printr-o interfață asemănătoare cu cea folosită de Mozilla Firefox. Browserul folosește tema grafică "brushed metal" dezvoltată de Apple, are un plan de administrare a preferințelor, este complet integrat în tehnologia multimedia QuickTime și are și un sistem de blocare a ferestrelor pop-up. Interfața standard a browserului Safari conține un câmp de căutare (pentru Google ș.a.) și servicii software de completare automată și corectare a câmpurilor introduse de către utilizator.

Browserul folosește motorul de randare AppleWebKit, care este disponibil și altor aplicații. Acesta este bazat pe motorul KHTML al proiectului KDE. Suportă CSS (are unul din cele mai bune suporturi CSS2 din branșă și a fost primul browser care a trecut cu succes testul Acid2), Javascript (inclusiv Ajax, dar nu la nivelul Gecko) și DOM.

Vezi și 
 Konqueror - un alt browser care folosește același motor de randare
 Firefox și Camino - browsere concurente pe platforma Mac OS bazate pe Gecko
 Opera - un alt browser pentru platforma Mac OS, bazat pe motorul Presto
 Internet Explorer - browserul standard pe sisteme Mac OS înainte de Mac OS X 10.3 (nu mai este disponibil deloc pe platforma Mac)

Note

Legături externe 
  Site web oficial al browserului Safari
  Safari 5 localizat în română - pachetul de interfață în limba română pentru Safari 5 (Windows)

Software Apple Computer exclusiv pentru Mac OS
Navigatoare web